|  |  |  |
| --- | --- | --- |
|   | **МИНИСТЕРСТВО НА ОКОЛНАТА СРЕДА И ВОДИТЕ****Главна дирекция „Оперативна програма „Околна среда“ – Управляващ орган на Програма „Околна среда“ 2021-2027 г. (ПОС 2021-2027 г.)****Справка за получените предложения и възражения на заинтересованите лица по процедура чрез подбор на проектни предложения № BG16FFPR002-3.011 „Изпълнение на мярка 70 от Националната рамка за приоритетни действия за НАТУРА 2000“ от управляващия орган на Програма „Околна среда“ 2021-2027 г.**   |  |
| **№** | **Данни на подателя****Име/Наименование** | **Дата на получаване** | **Предложение/Възражение** |  **Мотиви УО на ПОС 2021-2027 г. за неприетите предложения/възражения** |

|  |  |  |  |  |
| --- | --- | --- | --- | --- |
| 1. | rosi\_tv@abv.bgд-р Михаил Василев - Ветеринарен лекар ОП „Зоопарк-СЦ“ гр.Варна | 13.09.24 г. | 1. Предоставена е информация, че финансиране по процедурата се предоставя за извършване на подхранване на 15 площадки, регистрирани по реда на Закона за ветеринарномедицинската дейност (ЗВМД), които се намират на територията на защитена зона от мрежата Натура 2000. Въпреки това остава неясна локацията и собствеността на дадените обекти за подхранване на птиците. Не е ясно и дали разпределението на обектите за подхранване е равномерно за цялата страна или съсредоточено в определени точки с по-голяма концентрация на индивиди от приоритетните видове. 2. В точка „13.4. Видове недопустими дейности“ от Условията за кандидатстване е посочено, че дейности по закупуване на месо и СЖП са недопустими. По този начин остава неясно как потенциален кандидат за участие по проекта ще се сдобие с нужните СЖП и месо за подхранване на птиците. 3. Налични са подходящи местообитания за гнездене на видове, като Египетски лешояд (Neophron percnopterus) в Североизточна България в защитени територии от мрежата на Натура 2000, където видът не разполага с гнездящи двойки. Изграждането на нови площадки за захранване може да допринесе за установяването на вида в нови местообитания и да изгради мрежа от локации в страната, подпомагащи опазването му. Въпреки това, целта на проекта е съсредоточена върху вече установени и ограничени локации с повече индивиди от приоритетните видове, където вече има установена практика за подхранване. Остава неясно как общини с интерес за участие по проекта могат да реализират такъв, след като най-известните локации на приоритетните видове са концентрирани в районите включващи Източни Родопи и природни паркове в Централен и Врачански Балкан? | По т. 1 - Не се приема.Целта на процедура BG16FFPR002-3.011 „Изпълнение на мярка 70 от Националната рамка за приоритетни действия за НАТУРА 2000“ е да се подобри състоянието на защитени видове птици Черен лешояд (А079 Aegypius monachus), Кръстат орел (А404 Aquila heliaca), Белоглав лешояд (А078 Gyps fulvus), Египетски лешояд (А077 Neophron percnopterus) чрез извършване на подхранвания в съществуващи площадки в защитените зони от мрежата НАТУРА 2000. С направената редакция на проекта на условия за кандидатстване, в раздел 13, т. 13.2 е предвидено следното: *Финансиране по процедурата се предоставя за извършване на подхранване на площадки, регистрирани по реда на Закона за ветеринарномедицинската дейност (ЗВМД), които се намират на територията на защитена зона от мрежата Натура 2000, като в НРПД техният брой е определен на 15, но в случай на достатъчен финансов ресурс, могат да бъдат финансирани допълнителни площадки, които отговарят на изискванията по процедурата*. Процедурата е конкурентна, поради което площадките, тяхното разположение и собственост не са предварително определени и изброени в проекта на условия за кандидатстване. Всеки допустим кандидат има правото да подаде проектно предложение при спазване на изискванията по процедурата. На етапа на кандидатстване, съгласно раздел 24, т. 24.17 от проекта на условия за кандидатстване, изискуем документ са GPS координати на площадката и картен материал във формат .pdf, с което се доказва, че същата попада в териториалния обхват на защитена зона от Натура 2000. Изискуем документ, съгласно раздел 24, т. 24.5 от проекта на условия за кандидатстване, е съгласие на собственика на съответната площадка за интервенции от страна на кандидата, в случаите, в които кандидатът не е собственик на площадката.По т. 2 - Не се приема. Не е необходимо прецизиране на проекта на условия за кандидатстване по процедурата. В публикуваните проекти на документи по процедурата, по-специално в проекта на условия за кандидатстване, в раздел 13, т. 13.5 „Видове недопустими дейности“, дейностите по закупуване на месо и СЖП са посочени като недопустими за финансиране, от което следва, че потенциалните кандидати ще трябва да осигурят нужните СЖП и месо за подхранване на целевите видове птици за собствена сметка или безвъзмездно.По т. 3 - Не се приема. Следва да се има предвид, че съгласно раздели 11 „Допустими кандидати“ и 12 „Допустими партньори“ от проекта на условия за кандидатстване сред допустимите кандидати и партньори са посочени Министерство на околната среда и водите (МОСВ) и регионалните му органи, структури на/към Министерство на земеделието и храните, други държавни органи (органи на централната и териториалната администрация), вкл. общини, областни администрации, както и физически и юридически лица, собственици на площадки за подхранване или такива, които разполагат със съгласие на собственика за извършване на дейностите по проекта. Природните паркове като вид защитени територии не са изключителна държавна собственост, поради което на тяхна територия е възможно да има имоти – общинска собственост, на които да са разположени площадки за подхранване на целеви видове птици. Респективно, има възможност част от площадките за подхранване да са общинска собственост. Съгласно НРПД, в обхвата на мярка 70 не се включва изграждането на нови площадки за подхранване, поради което тази дейност е недопустима за финансиране по процедурата. |
| 2. | vratchanskybalkan@abv.bgинж. Н. Ненчев | 16.09.24 г. | Становище на Дирекция на Природен парк „Врачански Балкан“ 1. По т. 5 „Териториален обхват“ на Условията.Посоченият териториален обхват е „само в защитени зони по Директивата за опазване на природните местообитания и на дивата флора и фауна, в които има съществуващи площадки за подхранване.“Считаме, че формулировката не е коректна. Предлагаме текста да стане:Проектите по процедурата ще бъдат изпълнявани в Република България, само в защитени зони по Директива 92/43/ЕИО за опазване на естествените местообитания и на дивата флора и фауна и/или Директива 2009/147/ЕО за опазването на дивите птици, в които има съществуващи площадки за подхранване.Мотиви:В НРПД и навсякъде по-надолу в Условията са визирани защитените зони и по двете Директиви. Не е възможно процедурата да включва мерки за подобряване на природозащитното състояние на видове птици, а да не са включени в териториалния и обхват защитените зони по Директивата за птиците.2. По т. 13 „Дейности, допустими за финансиране“ на Условията:2.1 Не е предвидена като допустима дейност Подготовката на проектното предложение. Мотиви:В Индикативната годишна работна програма от 05.06.2024 год. подготовката на проекта е допустима дейност. Освен това в Условията са поставени редица изисквания свързани с прилагане на ГИС (при определянето на Индикаторите), както и разработване на Анализ за остойностяване на дейностите, което изисква допълнителна експертиза при подготовката на проектното предложение. Освен това при подготовката на проекта е необходимо да бъдат получени актуални данни свързани с организирането на подхранването – ферми, ветеринарни власти и др.2.2 Има неяснота следният абзац на т. 13.1: „Допустима дейност е и обезвреждането на остатъчните след подхранването продукти в обекти, регистрирани по реда на чл. 229 или на чл. 262 от ЗВМД или извън такива обекти, по реда и при спазване на изискванията на Наредба № 3 от 27.01.2021 г.............. При спазване на чл. 275, ал. 1 от ЗВМД, обезвреждането следва да се извърши за сметка на кандидата или партньора.“.Предлагаме посоченият абзац да бъде редактиран както следва: „Допустима дейност е и обезвреждането на остатъчните след подхранването продукти в обекти, регистрирани по реда на чл. 229 или на чл. 262 от ЗВМД или извън такива обекти, по реда и при спазване на изискванията на Наредба № 3 от 27.01.2021 г. за условията и реда за обезвреждане на странични животински продукти и на продукти, получени от тях, извън обектите, регистрирани в областните дирекции по безопасност на храните, при спазване на чл. 275, ал. 1 от ЗВМД.“3. По т. 24. Списък на документите, които се подават на етап кандидатстване на Условията.Предлагаме изискваното в т. 24.16 „Удостоверение за регистрация по чл. 246, ал. 1 от ЗДВМ на транспортното/ите средство/а за превоз на животински продукти по проекта“ да отпадне.Мотиви:Такова удостоверение не е възможно да бъде представено от кандидата, на етап кандидатстване, тъй като той ще обяви определи изпълнител на услугите по подхранването след одобряването на проектното предложение.  С уважение,16.09.2024 год. Директор:Враца (инж. Н. Ненчев) | По т. 1 - Приема се. Текстът в раздел 5 от проекта на условия за кандидатстване е прецизиран по следния начин: *„Проектите по процедурата ще бъдат изпълнявани в Република България, само в защитени зони от мрежата Натура 2000 (по Директива 92/43/ЕИО и Директива 2009/147/ЕО) в които има съществуващи площадки за подхранване.“*Предвид разширяването на териториалния обхват на процедурата чрез включването на защитени зони по Директива 2009/147/ЕО за опазването на дивите птици, максималният размер на безвъзмездната финансова помощ за един проект е определен на 279 684 лв., въз основа на ограниченията, заложени в НРПД 2021-2027 г. (25 000 евро на година), отчитане на инфлацията спрямо декември 2020 г. и включване на % за допълнително включените дейности по закупуване на материални активи, за максималния срок за изпълнение на проектите от 4 години.По т. 2.1. - Приема се. В проекта на условия за кандидатстване и конкретно в раздел 13 „Дейности, допустими за финансиране“, е добавена нова точка, „*т. 13.1.* *Спомагателни дейности -*  *дейности по изготвяне на проектно предложение, вкл. експертни и технически анализи и проучвания (в това число теренни посещения), необходими за разработването и планирането на проектното предложение. Експертните и технически анализи и проучвания не трябва да са самоцелни, а да осигуряват информация, без която е невъзможно да се подготви проектно предложение.*  *Към спомагателните дейности спада и изготвянето на документация и провеждане на изискващи се процедури по реда екологичното законодателство. За целите на настоящата процедура чрез подбор се изисква на етапа на кандидатстване да бъдат издадени и да се представят крайни актове по реда на екологичното законодателство – Решения на компетентен орган от съгласуване по реда на екологичното законодателство за планираните дейности.“*. За тази категория разходи се въвежда и максимален размер на безвъзмездната финансова помощ от 20 000 лева с ДДС.По т. 2.2 - Приема се. Предложената формулировка е отразена в проекта на условия за кандидатстване (раздел 13, т. 13.2) по следния начин: „*Допустима дейност е и обезвреждането на остатъчните след подхранването продукти в обекти, регистрирани по реда на чл. 229 или на чл. 262 от ЗВМД или извън такива обекти, по реда и при спазване на изискванията на Наредба № 3 от 27.01.2021 г. за условията и реда за обезвреждане на странични животински продукти и на продукти, получени от тях, извън обектите, регистрирани в областните дирекции по безопасност на храните, при спазване на чл. 275, ал. 1 от ЗВМД.“*.По т. 3 – Не се приема. В случаите, в които кандидатът и/или партньорът ще използва/т собствени транспортни средства, налични към момента на подаване на проектното предложение, удостоверението за регистрация по чл. 246, ал. 1 от ЗВМД ще се изисква да бъде представено на етапа на кандидатстване. Точка 24.16 на раздел 24 от проектът на условия за кандидатстване и Приложение № 2 към условията за изпълнение са изменени, като се прави следното уточнение: „*Документът не се представя на етапа на кандидатстване, в случаите когато кандидатът и/или партньорът предвижда да закупи транспортното/ите средство/а с финансиране по проекта, да възложи транспортирането на животинските продукти на изпълнител, определен по реда на ЗОП/Глава четвърта от ЗУСЕФСУ или да наеме транспортното/ите средство/а, за да извърши превоза.“.* |
| 3. | dppsinite\_kamani@abv.bg | 16.09.2024 г. | 1. Допустим разход ли е: винетка, гражданска отговорност, автокаско, данък, масла, гуми, ремонт и консумативи (течност за чистачки, филтри и др.). Годишните консумативи за автомобила с който се транспортира храната, допустим разход ли е?2. Допустим разход ли е: закупуването на оградна мрежа, електропастир, колове за ограда, косене и премахване на храсти. Допустим разход ли е поддръжката на площадката за подхранване? 3. Допустим разход ли е закупуването на транспортно ремарке? | По т. 1 - Приема се частично.В раздел 14, т. 14.3. „Допустими за финансиране разходи“ от проекта на условия за кандидатстване, в част V. „Разходи за такси“, е добавен текст, с който се допускат разходи по регистрацията по реда на чл. 246 от ЗВМД на закупени с финансиране по процедурата транспортни средства за транспортиране на животински продукти (автомобили и ремаркета). Добавен е и текст, че допустими разходи са и разходите за първоначална регистрация на транспортни средства за превоз на животински продукти за целите на проекта (автомобили и ремаркета). В допълнение, в част І. „Разходи за материални активи“ от същия раздел, като допустими са посочени разходите за гаранционно (сервизно) обслужване на закупените по процедурата транспортни средства за превоз на животински продукти до приключване на изпълнението на дейностите по проекта. По т. 2 - Приема се. Проекта на условия за кандидатстване е допълнен като в раздел 13, т. 13.2 е направено уточнението, че допустимо за финансиране е поддържането на площадките за подхранване на вида, включително възстановяване на огради (закупуването на оградна мрежа, електропастир, колове за ограда); косене и премахване на храсти в периметър не повече от 10 метра от оградата на площадката. По т. 3 - Приема се. В раздел 14, т. 14.3. „Допустими за финансиране разходи“ от проекта на условия за кандидатстване, е добавен текст, с който като допустими се определят разходи за закупуване на транспортни средства за превоз на животински продукти, за целите на проекта (автомобили и транспортни ремаркета) и оборудване към тях.В раздел 14, т. 14.2.2. от проекта на условия за кандидатстване е добавена буква б) със следния текст: “За закупуване на превозни средства и ремаркета в рамките на допустимите дейности по т. 13.2 максималните разходи са ограничени в размер до 75 000 лв. с ДДС”. |
| 4 | office@slrb.org |  | СТАНОВИЩЕ – Част 1ОТ НАЦИОНАЛНО ЛОВНО-РИБАРСКО СДРУЖЕНИЕ „СЪЮЗ НА ЛОВЦИТЕ И РИБОЛОВЦИТЕ В БЪЛГАРИЯ“По т. 5 от УСЛОВИЯ ЗА КАНДИДАТСТВАНЕПредложеният текст5. Териториален обхват:Проектите по процедурата ще бъдат изпълнявани в Република България, само в защитени зони по Директивата за опазване на природните местообитания и на дивата флора и фауна, в които има съществуващи площадки за подхранване.Да бъде редактиран по следния начин:5. Териториален обхват:Проектите по процедурата ще бъдат изпълнявани в Република България, само в защитени зони по Директива 92/43/ЕИО на Съвета за опазване на естествените местообитания и на дивата флора и фауна и Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици, в които има съществуващи площадки за подхранване.Мотиви:Текстът в условията за кандидатстване „Директивата за опазване на природните местообитания и на дивата флора и фауна“ не кореспондира с точните наименования на двете директиви, както и предполага изключването на Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици, в 7 защитени зони /ЗЗ/ по която има 7 изградени площадки за подхранване на Черен лешояд (А079 Aegypius monachus). Също така в следващите текстове от указанията се визират защитени зони по Натура 2000.С предложената редакция се конкретизират директивите и се избягва възможности за тълкувания по коя директива трябва да са ЗЗ, в които са изградени площадките за да бъдат допустими по обявената процедура.СТАНОВИЩЕ – Част 2По т.13 от УСЛОВИЯ ЗА КАНДИДАТСТВАНЕПредложеният текст в т.13.1, даа се прецизира по следния начин:Допустими за финансиране са следните дейности, които кандидатът описва и обосновава в проектното предложение:13.1. Дейности по мярка 70 от НРПД 2021-2027 г.: поддържане на площадката за подхранване на вида и извършване на подхранвания в съществуващи площадки в защитените зони от мрежата Натура 2000 за подхранване на видовете Черен лешояд (А079 Aegypius monachus), Кръстат орел (А404 Aquila heliaca), Белоглав лешояд (А078 Gyps fulvus), Египетски лешояд (А077 Neophron percnopterus). както следва:- изготвяне на проектното предложение - възстановяване на компрометирани елементи на площадката, които не представляват строителни и монтажни дейности по смисъла на ЗУТ. - извършване на дезинфекция и деконтаминация (механична, физична, биологична, химична с биоцидни препарати) на площадките и на транспортните средства, вкл. осигуряването на лични предпазни средства, при спазване на Наредба № 1 от 5.01.2018 г. за условията и реда за извършване на дезинфекции, дезинсекции и дератизации.- обезвреждане на остатъчните след подхранването продукти. Обезвреждане на странични животински продукти и на продукти, получени от тях, се извършва в обекти, регистрирани в ОДБХ по реда на чл. 262. или извън такива обекти, по реда и при спазване на изискванията на Наредба № 3 от 27.01.2021 г. за условията и реда за обезвреждане на странични животински продукти и на продукти, получени от тях. При спазване на чл.275,ал.1 от ЗБМД кандидата или партньора, са длъжни да предават остатъчните сжп в обекти по чл. 259, ал. 1 или 2 и инсталации по чл. 259а, ал. 1 с изключение на случаите определени с наредбата по чл. 259, ал. 3.- ветеринарно обслужване на площадката - транспортиране на СЖП, при спазване на изискванията по чл. 245 от ЗВМД, като бъдат придружени със съответните транспортни документи. Транспортирането следва да се извърши с превозни средства, регистрирани по реда на чл. 246, ал. 1 от ЗВМД.- закупуване и монтаж на полева камера и/или фотокапан. В допълнение към дейностите от НРПД е задължително монтиране на полева камера и/или фотокапан за конкретната площадка (допустими са фотоволтаични панели, осигуряващи захранването на камерите панели, интернет - при покритие от GSM оператор), с което в допълнение към транспортните документи ще се доказва, че животинските продукти са разположени на съответната площадка.- генериране на пространствени компоненти, картен материал в цифров вид, както и пространствени данни в цифров вид (ГИС). Изискванията към картния материал и пространствените данни са: картният материал да бъде в мащаб, позволяващ разчитане на детайлите, представени в съответната карта; за пространствените данни, които се представят в цифров вид - геобаза данни с метаданни или ESRI \*shp (ESRI shape file), в проекционна координатна система WGS84/UTM зона 35N и/или в официалната за страната система, при спазване на следната структура:• геобаза/пакет от използваните изходни данни, които не са публично достъпни и/или не са в информационната система на НАТУРА 2000;• геобаза/пакет от данни от проведените дейности на терен - GPS трак и точки с регистрации; полеви формуляри; снимков материал;• геобаза/пакет от данни от крайни продукти, получени от извършените анализи и обобщения. Всички данни за местообитанията, които се набират и анализират за целите на дейностите по проектите, както и посочените пространствени данни със съответните мета-данни, се предоставят при подаване на пакет отчетни документи, като същите стават собственост на Министерството на околната среда и водите. При изпълнение на дейностите, кандидатите следва да спазват всички изисквания, произтичащи от Регламент (ЕО) № 1069/2009 и Регламент (ЕС) № 142/2011. Финансиране по процедурата се предоставя за извършване на подхранване на 15 площадки, регистрирани по реда на Закона за ветеринарномедицинската дейност (ЗВМД), които се намират на територията на защитена зона от мрежата Натура 2000. В случай на достатъчен финансов ресурс, могат да бъдат финансирани допълнителни площадки, които отговарят на изискванията по процедурата .За извършване на подхранването, кандидатите следва да разполагат с разрешително за използване на СЖП, издадено по реда на чл. 271 от ЗМВД. Кандидатите следва да посочат в проектните си предложения конкретните площадки, на които ще се изпълняват техните проекти. Кандидатът, преди подаване на проекта, следва да изиска съгласие от собственика за извършване на дейности в конкретната площадка, попадаща в обхвата на проекта (ако същата не е негова собственост), след което да подаде уведомление по реда на екологичното законодателство до компетентния орган. При кандидатстване той следва да представи краен акт – решение на съответния компетентен орган от съгласуване по реда на екологичното законодателство за планираните дейности. Мотиви:С прецизиране на текста се постига яснота и конкретика по отношение на допустимите дейности, които гарантират всеобхватност на дейностите по поддържане на площадки и подхранване. Отстранява се двусмислието по отношение допустимостта на дейностите по обезвреждането и задълженията на кандидата за спазване на чл.275 от ЗВМД, както и се изключват недопустимите дейности, които са отразени в 13.4. Видове недопустими дейности от Условията за кандидатстване.СТАНОВИЩЕ – Част 3По т. 24 от УСЛОВИЯ ЗА КАНДИДАТСТВАНЕТ. 24.16. Удостоверение за регистрация по чл. 246, ал. 1 от ЗДВМ на транспортното/ите средство/а за превоз на животински продукти по проекта да отпадне.Мотиви: Представянето на Удостоверение за регистрация по чл. 246, ал. 1 от ЗДВМ на транспортното/ите средство/а за превоз на животински продукти по проекта е необосновано да се изисква на етап кандидатстване, тъй като дейността транспортиране е допустима за възлагане на външен изпълнител, който ще бъде избран след одобрение на проектното предложение. | По част 1 от становището - Приема се. Текстът в раздел 5 от проекта на условия за кандидатстване е прецизиран по следния начин: „*Проектите по процедурата ще бъдат изпълнявани в Република България, само в защитени зони от мрежата Натура 2000 (по Директива 92/43/ЕИО и Директива 2009/147/ЕО) в които има съществуващи площадки за подхранване.“* Предвид разширяването на териториалния обхват на процедурата чрез включването на защитени зони по Директива 2009/147/ЕО за опазването на дивите птици, максималният размер на безвъзмездната финансова помощ за един проект е определен на 279 684 лв.По част 2 от становището - Приема се по принцип. Текстовете в раздел 13 „Дейности, допустими за финансиране“ са прецизирани. - Добавена е точка 13.1. *„Спомагателни дейности“, в която се включват*  *дейности по изготвяне на проектно предложение, вкл. експертни и технически анализи и проучвания (в това число теренни посещения), необходими за разработването и планирането на проектното предложение. Експертните и технически анализи и проучвания не трябва да са самоцелни, а да осигуряват информация, без която е невъзможно да се подготви проектно предложение.* *Към спомагателните дейности спада и изготвянето на документация и провеждане на изискващи се процедури по реда екологичното законодателство. За целите на настоящата процедура чрез подбор се изисква на етапа на кандидатстване да бъдат издадени и да се представят крайни актове по реда на екологичното законодателство – Решения на компетентен орган от съгласуване по реда на екологичното законодателство за планираните дейности.* За тази категория разходи се въвежда и максимален размер на безвъзмездната финансова помощ от 20 000 лева с ДДС.- Не се приема предложението да бъде включена като допустима дейност „ветеринарно обслужване на площадката“. Предмет на процедурата е подхранването на целевите видове птици и поддържането на площадката за тяхното подхранване. Съгласно чл. 132, ал. 1, т. 1 от ЗВМД, собствениците, съответно ползвателите на животновъдни обекти са тези, които осигуряват ветеринарномедицинско обслужване на животните, които отглеждат. Тези лица сключват договори по чл. 137а, съответно по чл. 137б от ЗВМД, с регистрирани ветеринарни лекари за профилактика, лечение и диагностика на болести по животните. Площадките за подхранване, регистрирани по реда на чл. 229 от ЗВМД, подлежат на ветеринарен контрол от БАБХ.- Не се приема по отношение на предложението за отпадане на текста, съгласно който обезвреждане на остатъчните след подхранването продукти се извършва в инсталации, регистрирани по реда на чл. 229 или на чл. 262 от ЗВМД. Част от обектите за обезвреждане на СЖП се регистрират по реда на чл. 229 от ЗВМД, поради което текстът в тази му част не е заличен. По част 3 от становището – Не се приема. В случаите, в които кандидатът и/или партньорът ще използва/т собствени транспортни средства, налични към момента на подаване на проектното предложение, удостоверението за регистрация по чл. 246, ал. 1 от ЗВМД ще се изисква да бъде представено на етапа на кандидатстване. Точка 24.16 на раздел 24 от проектът на условия за кандидатстване и Приложение № 2 към условията за изпълнение са изменени, като се прави следното уточнение: „*Документът не се представя на етапа на кандидатстване, в случаите когато кандидатът и/или партньорът предвижда да закупи транспортното/ите средство/а с финансиране по проекта, да възложи транспортирането на животинските продукти на изпълнител, определен по реда на ЗОП/Глава четвърта от ЗУСЕФСУ или да наеме транспортното/ите средство/а, за да извърши превоза*.“. |
| 5. | stanchev@centralbalkan.bg | 16.09.2024 г. | Здравейте,изпращам ви коментари/въпроси от Дирекция "Национален парк Централен Балкан" по процедура чрез подбор на проектни предложенияBG16FFPR002-3.011 „Изпълнение на мярка 70 от Националната рамка за приоритетни действия за НАТУРА 2000“ по приоритет 3 „Биологично разнообразие ”на ПОС 2021-2027 г.1. Към Допустими за финансиране разходи в Условията за кандидатстване и Условията за изпълнение по процедурата да се добавят:- Разходи за подготовка на проектното предложение;- Разходи за закупуване, регистрация на МПС/ремарке и оборудването им съгласно изискванията на Закона за ветеринарномедицинската дейност, с цел транспортиране на животински продукти.2. В предмета на обявената процедура включва ли се и съществуваща волиера, която е разположена в чертите на площадката за подхранване ?3. Допустими ли са разходите за закупуване и транспортиране на птици от рехабилитационни центрове, зоопаркове или др. до съществуваща волиера ?4. Допустими ли са разходите свързани с ремонт/рехабилитация на съществуваща волиера, разположена в площадката за подхранване ?5. Допустими ли са дейностите свързани с подобряване достъпа до площадката за подхранване ? | По т. 1 - Приема се. В проекта на условия за кандидатстване и конкретно в раздел 13 „Дейности, допустими за финансиране“, е добавена нова точка, „ *т. 13.1.* *Спомагателни дейности -*  *дейности по изготвяне на проектно предложение, вкл. експертни и технически анализи и проучвания (в това число теренни посещения), необходими за разработването и планирането на проектното предложение. Експертните и технически анализи и проучвания не трябва да са самоцелни, а да осигуряват информация, без която е невъзможно да се подготви проектно предложение.*  *Към спомагателните дейности спада и изготвянето на документация и провеждане на изискващи се процедури по реда екологичното законодателство. За целите на настоящата процедура чрез подбор се изисква на етапа на кандидатстване да бъдат издадени и да се представят крайни актове по реда на екологичното законодателство – Решения на компетентен орган от съгласуване по реда на екологичното законодателство за планираните дейности.“*. За тази категория разходи се въвежда и максимален размер на безвъзмездната финансова помощ от 20 000 лева с ДДС. В раздел 14, т. 14.3 от проекта на условия за кандидатстване, част І. „Разходи за материални активи“, като допустими са посочени разходите за закупуване на транспортни средства за превоз на животински продукти за целите на проекта (автомобили и транспортни ремаркета) и оборудване към тях. Извършено е и допълнение, съгласно което допустими разходи са и разходите за първоначална регистрация на транспортни средства за превоз на животински продукти за целите на проекта (автомобили и ремаркета).В раздел 14, т. 14.2.2. от проекта на условия за кандидатстване се добавя буква б) със следния текст: За закупуване на превозни средства и ремаркета в рамките на допустимите дейности по т. 13.2 максималните разходи са ограничени в размер до 75 000 лв. с ДДС.По т. 2 – 5 - Не се приема.Целта на процедурата е да се подобри състоянието на защитени видове птици - Черен лешояд (А079 Aegypius monachus), Кръстат орел (А404 Aquila heliaca), Белоглав лешояд (А078 Gyps fulvus), Египетски лешояд (А077 Neophron percnopterus), в изпълнение на мярка 70 от Националната рамка за приоритетни действия за мрежата Натура 2000 на България. Така описаните дейности в т. 2 до т. 5 не попадат в обхвата на мярка 70 от НРПД, поради което същите са недопустими за финансиране по процедурата. |
| 6. | coriolusgmbh@abv.bgИван Иванов | 16.09.2024 г. | Уважаеми, госпожи и господа,Приложени изпращам следните възражения/предложение във връзка с процедурата:Възражение № 1 Удостоверение за регистрация по чл. 246, ал. 1 от ЗВДУдостоверение за регистрация по чл. 246, ал. 1 от ЗВД за транспортното/ите средство/а за превоз на животински продукти по проекта е необходимо само в случаите, когато дейността по проекта ще се изпълнява с екип за изпълнение, назначен на трудови договори при Бенефициента.В случай че е предвидено възлагане изпълнението на дейността по подхранване на външен изпълнител по реда на ЗОП или на глава четвърта от Закона за управление на средствата от Европейските фондове при споделено управление (ЗУСЕФСУ), то Бенефициента следва да вмени това изискване на изпълнителя. Предложение № 1 Добавяне на разпоредбите на чл.34, ал.2 от ЗУСЕФСУВ насоките за кандидатстване в частта “ Ред за оценяване на проектните предложения“ липсват разпоредбите на чл.34, ал.2 от ЗУСЕФСУ, а именно:Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.Същите следва да бъдат включени.Предложение № 2 Да се добави възможност за обезпечаване на авансовото плащане с запис на заповед.При обезпечение със запис на заповед, същият следва да бъде „без протест“ и „без разноски“.Добавянето на възможност за обезпечаване на авансовото плащане с запис на заповед е особено важно за неправителствените организации (НПО), тъй като те често срещат затруднения при достъпа до гаранционни продукти. Основните причини за това са свързани с ограничените финансови ресурси, които НПО-тата притежават, както и с липсата на достатъчно обезпечение, което банките и застрахователните дружества изискват. Освен това, НПО-тата често разчитат на финансиране по проекти и дарения, които не могат да осигурят стабилни финансови потоци, нужни за сключване на гаранционни договори. Това прави записът на заповед по-достъпна и удобна алтернатива за обезпечаване на авансовите плащанияС уважение,Иван Иванов | По възражение 1 – Приема се по принцип.В случаите, в които кандидатът и/или партньорът ще използва/т собствени транспортни средства, налични към момента на подаване на проектното предложение, удостоверението за регистрация по чл. 246, ал. 1 от ЗВМД ще се изисква да бъде представено на етапа на кандидатстване. Точка 24.16 на раздел 24 от проектът на условия за кандидатстване и Приложение № 2 към условията за изпълнение са изменени, като се прави следното уточнение: „*Документът не се представя на етапа на кандидатстване, в случаите когато кандидатът и/или партньорът предвижда да закупи транспортното/ите средство/а с финансиране по проекта, да възложи транспортирането на животинските продукти на изпълнител, опре-делен по реда на ЗОП/Глава четвърта от ЗУСЕФСУ или да наеме транспортното/ите средство/а, за да извърши превоза.“.*По Предложение № 1 - Приема се по принцип. В посоченият раздел не е необходимо изрично включване на разпоредби от Закона за управление на средствата от европейските структурни и инвестиционни фондове (ЗУСЕФСУ) и нормативните актове по неговото прилагане, тъй като тези разпоредби имат директно приложение. По предложение № 2 – Не се приема.Записът на заповед като вид обезпечение не гарантира в достатъчна степен правата на Управляващия орган да пристъпи към удовлетворяване на вземанията си. Разпоредбите на чл. 41 - 44 от *Наредба № Н-5 от 29.12.2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите (Наредба № Н-5/2022 г.)* регламентират последователното използване на способите за възстановяване на вземания от Управляващия орган. Едва след изчерпване на възможностите за възстановяване на вземания чрез тези способи, Управляващият орган може да пристъпи към упражняване на правата си по учредени или издадени от бенефициента обезпечения (вкл. запис на заповед). Съгласно чл. 531, ал. 1 във връзка с чл. 537 от Търговския закон (ТЗ), исковете по записа на заповед срещу платеца (бенефициента) се погасяват с тригодишна давност, считано от датата на неговия падеж. Спазването на законовия ред за последователно прилагане първо на способите за възстановяване на вземания по чл. 41-44 отНаредба № Н-5/2022 г., а едва след това упражняване на правата по записа на заповед, води до невъзможност Управляващият орган да реализира обезпечителните си права по записа на заповед и да получи вземанията си. Предвид гореизложеното, с цел спазване на принципа на добро финансово управление и защита на финансовите интереси на Европейския съюз, Управляващият орган възприе практиката да не допуска записът на заповед като вид обезпечение на авансовите плащания по административни договори за предоставяне на безвъзмездна финансова помощ.  |
| 7. | Предложение на представител на сдружение „Зелени балкани“, постъпили по време на обсъждането | 17.09.2024 г. | 1. Навсякъде в текста на условията за кандидатстване изрично да се уточни дали кандидатите – юридически лица с нестопанска цел (ЮЛНЦ) следва да представят доказателства за кумулативен размер на оборот за 2021 г., 2022 г. и 2023 г. от 10% или от 20% от стойността на заявената от тях безвъзмездна финансова помощ за всички проекти на отделния кандидат.2. В текста на условията за кандидатстване да се уточни изрично, че кандидат може да подаде повече от едно проектно предложение, стига всяко проектно предложение на кандидата да се отнася до подхранване на целевите видове птици на различна площадка за подхранване.3. В условията за изпълнение да се направи уточнение относно броя и честотата на предоставяне на снимков и/или видеоматериал от поставените фотокапани и/или полеви камери, от който е видно, че животинските продукти са разположени на съответната площадка. В допълнение, да се направи уточнение дали е допустимо снимков и/или видеоматериал да се предостави от дата, различна от датата на транспортиране на СЖП до територията на площадката, тъй като при голямо количество животински продукти част от тях биха могли да се съхраняват във фризер и впоследствие да бъдат използвани за следващо подхранване на целевите видове птици.4. В условията за изпълнение да се направи уточнение относно честотата на предоставяне на снимки/видеа, на които е заснета някоя от целевите видове птици при извършване на подхранването и в частност дали такива следва да бъдат предоставяни при всяко подхранване в рамките на проекта.5. В условията за кандидатстване да се предвидят изисквания относно количествата животински продукти за едно подхранване и честотата на подхранванията в рамките на проекта.6. В условията за кандидатстване като допустими за финансиране да бъдат определени разходите за поддръжка, застраховка, ремонт и винетки на транспортни средства за превоз на животински продукти.7. В раздел 13 „Дейности, допустими за финансиране“, т. 13.1. от условията за кандидатстване да се направи уточнение дали полевите формуляри и снимковият материал следва да са включени в геобаза данни от проведените дейности на терен или се предоставят отделно.8. В раздел 11 „Допустими кандидати“ от условията за кандидатстване „Във връзка с чл. 1 от Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.), не са допустими кандидати физическите и юридическите лица, собственици на животновъдни обекти, регистрирани по чл. 137 от ЗВМД и регистрирани животновъдни обекти – лични стопанства, както и собствениците на обекти, регистрирани по Закона за храните.“ да бъде прецизиран, предвид обстоятелството, че собственикът на животновъден обект може да бъде и собственик на площадка за подхранване на целевите видове птици. 9. Като допустими да бъдат определени дейностите по закупуване на фризери за съхранение на странични животински продукти, когато количеството им може да се използва за повече от едно подхранвания.10. В условията за кандидатстване като допустими за финансиране да бъдат определени разходите за изграждане, реконструкция и ремонт на пътища до съответната площадка. | По т. 1 – Приема се, но не изисква прецизиране на проекта на условия за кандидатстване.Изискването за допустимост е да се представят доказателства за кумулативен размер на оборота на ЮЛНЦ от 10% от стойността на заявената безвъзмездна финансова помощ, съгласно посоченото в текста на условия за кандидатстване (раздели 11 и 24 от същите).По т. 2 – Приема се, но не изисква прецизиране на проекта на условия за кандидатстване.Съгласно раздел 21 от проекта на условия за кандидатстване, един кандидат може да включи в едно проектно предложение само една площадка за подхранване на лешояди. Всеки кандидат може да подаде повече от едно проектно предложение, всяко за различна площадка за подхранване. В този смисъл, не е необходимо отразяване на предложението в текста на условията за кандидатстване, тъй като съгласно предвиденото в същите е допустимо един кандидат да подаде повече от едно проектно предложение, стига всяко проектно предложение на кандидата да се отнася до подхранване на целевите видове птици на различно площадка за подхранване.По т. 3 – Приема се по принцип. Съгласно раздел ІV.10 на Приложение № 2 към условията за изпълнение, снимков и/или видеоматериал се предоставя на Управляващия орган минимум за всяко „зареждане“ на площадката. Така направеното предложение ще бъде отразено в Приложение № 2 към условията за изпълнение по процедурата с цел яснота, като са добави следния текст: *При несъвпадане на датата на транспортиране на животинските продукти и датата на извършване на подхранването на целевите видове птици на площадката (напр. при налично голямо количество животински продукти, съхранявани в хладилно съоръжение, които ще се използват за повече от едно подхранвания), бенефициентът описва обстоятелствата, поради които подхранването е извършено на по-късна дата от датата на доставката на животинските продукти.*  По т. 4 – Приема се, но не е необходимо прецизиране на проекта на условия за изпълнение. Съгласно раздел ІV.10 на Приложение № 2 към проекта на условия за изпълнение не се изисква снимки/видеа на целевите птици да се предоставят при всяко отделно подхранване на площадката. Съгласно цитирания раздел, *в случай че са налични снимки/видеа, на които е заснета някоя от целевите видове птици, същите се представят в допълнение към задължително изискуемия снимков или видеоматериал*. В тази връзка не е необходимо прецизиране на текста на раздел ІV.10 на Приложение № 2 към условията за изпълнение. По т. 5 - Приема се, но не е необходимо прецизиране на проекта на условия за кандидатстване. Съгласно раздел 21 „Ред за оценяване на проектните предложения“ от условията за кандидатстване (критерий 1 от Оценка на качеството) се извършва оценка дали за всеки от целевите обекти са описани дейностите и дали те съобразяват биологията на вида (подходяща хранителна база, количество) и нормативните изисквания (разрешителни, санитарно-хигиенни норми и др.). Представените данни следва да са съобразени с Плановете за действие за опазване на целевите видове. По т. 6 – Не се приема. В раздел 14, т. 14.3, част І. „Разходи за материални активи“, като допустими са посочени единствено разходите за гаранционно (сервизно) обслужване на закупените по процедурата транспортни средства за превоз на животински продукти до приключване на изпълнението на дейностите по проекта. Всички останали изброени разходи са текущи и не подлежат на възстановяване по процедурата. По т. 7 – Приема се. Текстът в раздел 13, т. 13.2 от проекта на условия за кандидатстване е прецизиран. По т. 8 – Приема се по принцип. Текстът е прецизиран по следния начин: „*Във връзка с чл. 1 от Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700, OB, L, 2023/2831, 15.12.2023 г.), не са допустими кандидати физическите и юридическите лица със стопанска цел, собственици на животновъдни обекти, регистрирани по чл. 137 от ЗВМД и регистрирани животновъдни обекти – лични стопанства, когато същите предоставят собствени животински продукти, с които да се извършва подхранването, както и собствениците на обекти, регистрирани по Закона за храните.“.*По т. 9 – Приема се по принцип. В раздел 13, т. 13.2 от проекта на условия за кандидатстване е посочено, че допустима дейност е закупуването на хладилни съоръжения за съхранение на СЖП. В раздел 13.4 като недопустима дейност е определена дейността по закупуване на хладилни съоръжения с цел съхранение на СЖП от кандидати и партньори – собственици на животновъдни обекти, регистрирани по чл. 137 от ЗВМД, или регистрирани животновъдни обекти – лични стопанства. Съответно, този вид разход за всички други категории кандидати и партньори е допустим за финансиране. В допълнение, в раздел 13, т. 13.2 от проекта на условия за кандидатстване е посочено, че кандидатите/партньорите следва да разполагат с необходимите регистрационни документи за съхранение на СЖП, изискващи се съгласно ЗВМД, когато предвиждат да използват финансирани по процедурата хладилни съоръжения.По т. 10 – Не се приема.Целта на процедурата е да се подобри състоянието на защитени видове птици - Черен лешояд (А079 Aegypius monachus), Кръстат орел (А404 Aquila heliaca), Белоглав ле-шояд (А078 Gyps fulvus), Египетски лешояд (А077 Neophron percnopterus), в изпълнение на мярка 70 от Националната рамка за приоритетни действия за мрежата Натура 2000 на България. Така описаните дейности не попадат в обхвата на мярка 70 от НРПД, поради което същите са недопустими за финансиране по процедурата. |

